kalawau dereng paya-paya awoh pangrekadaya awit dereng sakwetahipun saged katindakaken. Ingkang dahat sinudarsana para Empu, para Pujangga saha dwija ingkang tansah luhur ing pangudi, Para kadang panggilut kasusastran Jawi, kadang panggurit, ugi para kadang sutresna basa lan kasusastran Jawi ingkang dahat kesdu ing budi. Pramila panjenegan sedaya karawuhaken ing pasamuan menika kaancas andingini lampah mligi ngrantam, angrembag prekawis-prekawis ingkang magepokan kaliyan kasusastran jawi. Religiusitas, etika saha estetika ingkang wonten saklebeteipun kasusastran jawi pantes kalenggahaken minangka manggala biwara ing saklebeting Kongres Bahasa Jawa V. Pramila ing pasamuan menika sageda angudi langkung mentes langkung bebles bobot saha momotipun kasusatraan jawi. Para kadang kinasih, Mawantu-wantu dhawuhipun bapak gubernur bilih kasusastran Jawi kedah dados roh saklebetipun kongres bahasa jawa V ingkang badhe